CELEX: 62018TN0350
Language: lv
Date: 2018-06-05 00:00:00
Title: Lieta T-350/18: Prasība, kas celta 2018. gada 5. jūnijā – Euronet Consulting/Komisija

201807060621993562018/C 259/683502018TC25920180723LV01LVINFO_JUDICIAL20180605505122Lieta T-350/18: Prasība, kas celta 2018. gada 5. jūnijā – Euronet Consulting/Komisija
 ---documentbreak--- C2592018LV5020120180605LV0068502512Prasība, kas celta 2018. gada 5. jūnijā – Euronet Consulting/Komisija
   (Lieta T-350/18)2018/C 259/68Tiesvedības valoda – angļu
      Lietas dalībnieki
   
   
      Prasītāja: Euronet Consulting EEIG (Brisele, Belģija) (pārstāvji: P. Peeters un R. Van Cleemput, advokāti)
   
      Atbildētāja: Eiropas Komisija
   
      Prasījumi
   
   
            —
         
         
            atcelt nezināmā datumā pieņemto atbildētājas lēmumu, kurš prasītājai ir paziņots 2018. gada 26. marta vēstulē, un ar kuru ir noraidīts tās piedāvājums iepirkuma procedūras EuropeAid/138778/DH/SER/Multi – 2018. gada pamatnolīguma par ārējās palīdzības īstenošanu (FWC SIEA 2018) 2. daļai, kā arī ar kuru līguma slēgšanas tiesības ir piešķirtas desmit citiem pretendentiem;
         
      
            —
         
         
            piespriest atbildētājai atlīdzināt tiesāšanās izdevumus.
         
      
      Pamati un galvenie argumenti
   
   Prasības pamatošanai prasītāja izvirza četrus pamatus.
   
            1.
         
         
            Ar pirmo pamatu tiek apgalvots, ka viena juridiskā apvienība vienā un tajā pašā iepirkuma daļā esot pārstāvēta divas reizes.
         
      
            2.
         
         
            Ar otro pamatu tiek apgalvots, ka viena juridiskā persona divas reizes esot darbojusies kā konsorcija vadošā sabiedrība un trešajā reizē kā konsorcija dalībniece.
         
      
            3.
         
         
            Ar trešo pamatu tiek apgalvots, ka viena juridiskā apvienība esot bijusi pārstāvēta vairāk nekā divās iepirkuma daļās.
         
      
            4.
         
         
            Ar ceturto pamatu tiek apgalvots, ka viena juridiskā apvienība esot vadošā sabiedrība vairāk nekā divās iepirkuma daļās.